ตอนนี้สงครามสุกี้กำลังระอุ แถมยังมีชาบูญี่ปุ่นกับเกาหลีมาเป็นทางเลือกมากมาย สุกี้โบราณอย่างสุกี้เรือนเพชรที่ว่าแตกต่างกับสุกี้ทั่วไปแล้ว ยังเจอสุกี้ MK ทำเมนูตอกไข่ แถมยังมีโปรโมชั่นลุ้นทอง ปลาใหญ่กำลังจะกินปลาเล็กตามระบบมหาทุน ใครทุนหนากว่าก็ได้เปรียบไป แต่สุกี้พื้นๆอย่างสุกี้แห้ง ก็ยังชิงชัยกันในตลาดล่างและกลาง จะแตกต่างกันที่ของสด ไม่สดมากกว่า
วันนี้นึกครึ้มอยากกินสุกี้แห้งขึ้นมา search ดูใน LINE MAN ก็จ๊ะเอ๋ร้าน ครัวพรละมัย ที่คอมเม้นท์ส่วนใหญ่ไปในทางบวก ก็เลยสั่งทั้ง สุกี้แห้งทะเล ออส่วน หอยนางรมทอด คั่วไก่กรอบ เซียงไฮ้ผัดขี้เมา ราดหน้าภูเขาไฟ แต่มาสะดุดเอาสุกี้แห้ง น้ำจิ้มเข้มข้นมาก ออกเผ็ดกำลังซ่าลิ้น ให้กุ้งใหญ่พอควร แถมสดและกรอบ ของสดอื่นๆก็ถือว่าสดจริง อาหารอื่นๆสั่งมากินที่บ้านไม่ประทับใจเท่าไหร่ คงเพราะอาหารจานร้อนเหล่านี้ควรรับประทานที่ร้านมากกว่า กว่าจะถึงบ้านก็หมดความกรอบ เท่ากับหมดเสน่ห์ไปเลย ก็เลยมาเชียร์สุกี้แห้งกัน ลองแวะไปทานกันดู แล้วมาแชร์กันนะครับ
อ้อ.! สั่ง LINE MAN มาหลายเที่ยว คราวนี้พี่ LINE MAN เขาแถมตุ๊กตามูนมาให้ น่ารักดีครับ ถือว่า LINE MAN ทำการตลาดเป็น สะดวกสบายกับการมี LINE MAN มากครับ ก็ช่วยๆกันอุดหนุน อย่าให้เขาหายไปล่ะ